Πρινς Τζορτζ (Βρετανική Κολομβία)

Το Πρινς Τζορτζ (αγγλικά: Prince George) είναι πόλη στην επαρχία της Βρετανικής Κολομβίας, στον Καναδά, που βρίσκεται στη συμβολή των ποταμών Φρέιζερ και Νετσάκο. Η πόλη έχει πληθυσμό 76.708 κατοίκους, ενώ η μητροπολιτική περιοχή έχει πληθυσμό 89.490. Συχνά αποκαλείται ως η «βόρεια πρωτεύουσα» της επαρχίας, καθώς λειτουργεί ως κέντρο ανώτατης εκπαίδευσης, υγειονομικής περίθαλψης, κυβερνητικών υπηρεσιών, τεχνών και ψυχαγωγίας, αθλητισμού και υποστήριξης σημαντικών βιομηχανιών, όπως η βιομηχανία ξυλείας και η εξόρυξη.

Το Πρινς Τζορτζ βρίσκεται περίπου 9 ώρες οδικώς δυτικά του Έντμοντον της Αλμπέρτας, ανατολικά του Πρινς Ρούπερτ της Βρετανικής Κολομβίας, και βόρεια του Βανκούβερ της Βρετανικής Κολομβίας.

Η προέλευση του Πρινς Τζορτζ ανάγεται στο εμπορικό φυλάκιο γουναρικών Φορτ Τζορτζ της Βορειοδυτικής Εταιρείας, που ιδρύθηκε το 1807 από τον Σάιμον Φρέιζερ και ονομάστηκε προς τιμήν του Βασιλέως Γεωργίου Γ΄.Runnalls, F.E. A History of Prince George. 1946 Το φυλάκιο βρισκόταν στην πατρογονική γη του Πρώτου Έθνους Χλεΐντλι Τ'έννεχ (Lheidli T’enneh), το όνομα του οποίου σημαίνει «ο λαός της συμβολής των δύο ποταμών.» Το όνομα Χλέιντλι Τ'έννεχ άρχισε να χρησιμοποιείται επίσημα γύρω στη δεκαετία του 1990, ενώ η εθνοτική κοινότητα αναφερόταν ιστορικά ως η Ινδιάνικη Φυλή του Φορτ Τζορτζ.George, N. D. "Decolonizing the Empathic Settler Mind: An Autoethnographic Inquiry". Antioch University, 2014.

 Παραπομπές 

Κατηγορία:Πόλεις της Βρετανικής Κολομβίας